Vážené kolegyne a kolegovia,

Na základe „Pravidiel výberového konania na obsadzovanie miesta riaditeľa verejnej výskumnej inštitúcie založenej Slovenskou akadémiou vied“ v znení príslušných dodatkov, článok III, odsek d), a e), a základe uznesenia P SAV o vypísaní výberového konania na miesto riaditeľa Matematického ústavu SAV, v. v. i. , v spolupráci s predsedom komisie M. Venhartom zvolávame stretnutie zamestnancov Matematického ústavu SAV, v. v. i. na 23. mája 2023 o 13:00.

Na stretnutí prebehne predstavenie uchádzača zamestnancom organizácie, pričom v rámci tohto predstavenia uchádzač predstaví svoj návrh koncepcie a riadenia organizácie. Uchádzač obhajuje návrh koncepcie a riadenia organizácie formou odpovedí na otázky zamestnancov organizácie a členov komisie. Stretnutie prebehne na Štefánikovej ul. V Bratislave a formou online prenosu aj Košiciach a Banskej Bystrici. Po predstavení prebehne tajné hlasovanie. Zhromaždenie je uznášaniaschopné, ak je prítomná nadpolovičná väčšina zamestnancov organizácie oprávnených hlasovať. Hlasujú iba prítomní zamestnanci, pričom získanie najmenej ½ hlasov prítomných zamestnancov podľa článku III, odst. f) Pravidiel SAV a podľa § 23 ods. 2 zákona o verejnej výskumnej inštitúcii je podmienkou pokračovania vo výberovom konaní.

Žiadame Vás, aby ste sa tohto zhromaždenia zúčastnili.

S pozdravom

Anna Jenčová, predsedníčka Vedeckej rady Matematického ústavu SAV, v. v. i.